|  |  |  |
| --- | --- | --- |
|  | Nova pot 91351 Brezovica01 36 51 233www.vrtci-brezovica.si |  |

**NAZIV AKTIVNOSTI: NAROBE DAN**

|  |  |
| --- | --- |
| **področje aktivnosti po kurikulumu**  | Družba v povezavi z naravo, gibanjem, matematiko, umetnostjo. |
| **starost otrok** | 3 do 6 let |
| **strokovni delavki** | Petra Kozamernik in Jana Pristavec |
| **namen aktivnosti** | Otrok razvija fino motoriko ob »narobe« oblačenju, sledi nepravilnemu vrstnemu redu oblačenja, izbira zanimive vzorce in najljubše barve, komentira zakaj je izbral določeno oblačilo, pri oblačenju maminih in očkovih oblačil ter pri obuvanju njune obutve spoznavava velikostne pojme. Otrok se uči, da kakšno manjše narobe dejanje lahko postane zabavno.  |
| **potreben material** | Oblačila, obutev, rutice, šali, kravate, nakit, torbice, rokavice, kape, klobuki, športna oprema …vseh družinskih članov. |
| **opis aktivnosti****(navodilo za aktivnosti)** | Otroci in starši skupaj izberete zgoraj našteta oblačila in dodatke. Sledi zabavno oblačenje in obuvanje. Pomembno pravilo je »NAROBE OBLAČENJE«. Najbolj zabavno bo, če sodelujete vsi člani družine. Otroci bodo trenirali obračanje rokavov, hlačnic, puloverjev, zapenjanje gumbov, vrvic, zadrg in narobe obuvali prevelike čevlje, med katerimi jim bodo najbrž najljubši mamini s petkami. Lahko pripravite modno revijo, si privoščite cel dan preživeti v narobe oblečenih oblačilih, otrok lahko izbere najljubšo kombinacijo oblačil za mamico in očka, bratca ali sestrico, vsak izbere najljubše oblačilo in pove, ali mu je všeč barva, morda vzorec ali pa je v njej doživel kaj lepega …Vzorce oblačil lahko narišete na papir ali pa si izmislite svoj najljubši vzorec. Na koncu dneva pa lahko to igro izkoristite za pospravljanje zimskih oblačil in obutve ter za urejanje omar.Otroci lahko preštejejo svoje nogavice, majice, komentirajo vzorce, napise, izberejo premajhna oblačila, ki lahko postanejo lutke iz nogavic, eko vrečke iz majčk ali oblačila za plišaste igrače …  |
| **morebitne fotografije dejavnosti iz interneta (navedite še vir)** | Za uvod v igro bo odlična zabavna pesmica: You tube: Primoz Sark, Če bi se svet nazaj vrtel, Tadej Vasle. |
| **Misel, komentar vzgojiteljice** | Nekaj misli za starše:Kdor nikoli ni napravil napake, ni nikoli poskušal najti nekaj novega. (Albert Einstein)Pametni starši svojim otrokom dopuščajo, da včasih naredijo napako. Mahatma Gandhi)   |